སྤྱི་ལོལོའི་ཟླ་དང་པོའི་ཚེས་ཉེར་བརྒྱད་ཉིན་གཙང་བཀྲ་ཤིས་ལྷུན་པོ་ནས་པཎ་ཆེན་རིན་པོ་ཆེ་དགོངས་པ་ཆོས་དབྱིངས་སུ་ཐིམ་རྗེས།རྒྱལ་ས་པེ་ཅིང་ནས་མྱ་ངན་ཚོགས་འདུ་རྒྱ་ཆེན་པོ་བསྡུས་པའི་སྐབས་སུ།རྒྱལ་ཡོངས་དམངས་འཐུས་ཚོགས་ཆེན་གྱི་ཨུ་ཡོན་ཀྲང་ཝན་ལི་ཡིས་ཏང་དང་རྒྱལ་ཁབ་ཀྱི་ཚབ་མཛད་ནས་མྱ་ངན་ཞུ་བའི་གཏམ་བཤད་པར་།ཁོང་གིས་ཨུ་ཡོན་ཀྲང་གཞོན་པ་པཎ་ཆེན་སྐུ་གཤེགས་པ་ནི་ང་ཚོའི་རྒྱལ་ཁབ་ལ་མཚོན་ན་རྒྱལ་གཅེས་རིང་ལུགས་པ་རླབས་ཆེན་ཞིག་དང་རྒྱལ་དོན་ཕྱག་ལས་མཁན་ཞིག་ཤོར་སོང་བ་ཡིན་ལ།ང་ཚོའི་ཏང་ལ་ཆ་མཚོན་ན་གྲོགས་པོ་བློས་ཐུབ་ཅིག་ཤོར་སོང་བ་ཡིན།བོད་རིགས་མི་དམངས་ལ་མཚོན་ན་ཕུལ་དུ་བྱུང་བའི་ཆོས་ལུགས་དབུ་ཁྲིད་རྒྱལ་གཅེས་པ་ཞིག་ཤོར་སོང་བ་ཡིན།འདི་ནི་ཏང་དང་རྒྱལ་ཁབ་ཀྱི་གྱོང་གུན་ཆེན་པོ་ཞིག་ཡིན་པ་མ་ཟད་བོད་རིགས་མི་དམངས་ཚུད་པའི་རྒྱལ་ཡོངས་ཀྱི་རིགས་སོ་སོའི་མི་དམངས་ཀྱི་གྱོང་གུན་ཆེན་པོ་ཞིག་ཀྱང་ཡིན་ཞེས་བརྗོད་ཡོད།